smcproject/ml-wiki-sentences huggingface dataset:
പയ്യന്നൂർ പഞ്ചായത്ത് രൂപം കൊള്ളുന്ന കാലത്ത് സ്വന്തമായി ഭൂസ്വത്തുള്ളവർക്കും ഇരുപത്തൊന്ന് വയസ്സ് തികഞ്ഞവർക്കും മാത്രമേ വോട്ടവകാശം ഉണ്ടായിരുന്നുള്ളൂ.
1935ൽ ഈ മാനദണ്ഡമനുസരിച്ച് തെരഞ്ഞെടുപ്പ് നടന്നു.
ശ്രീ. വി.ജി നായർ ആദ്യത്തെ പഞ്ചായത്ത് പ്രസിഡണ്ടായി.
1954 ലാണ് രണ്ടാമത്തെ തെരഞ്ഞെടുപ്പ് ഉണ്ടായത്.
ശ്രീ.അയിക്കമോത്ത് നാരായണനായരാണ് അന്നു പ്രസിഡണ്ടായത്.
പഞ്ചായത്തിലെ വോട്ടർമരെ വിളിച്ചുവരുത്തി കൈ പൊക്കി വോട്ട് ചെയ്യുന്ന സമ്പ്രദായമാണ് അന്ന് നിലനിന്നത്.
പ്രസിഡണ്ടിന് ന്യായാധിപന്റെ അധികാരമുണ്ടായിരുന്ന കാലമാണത്.
1964ൽ സ്വാതന്ത്ര്യസമരസേനാനിയും കമ്യൂണിസ്റ്റ് നേതാവുമായിരുന്ന ശ്രീ.എൻ. സുബ്രഹ്മണ്യഷേണായി പ്രസിഡണ്ടായി.
1988ലാണ് പിന്നീട് തെരഞ്ഞെടുപ്പ് നടന്നത്.
അന്നു ശ്രീ.വി. നാരായണൻ പ്രസിഡന്റായി.
പയ്യന്നൂർ പഞ്ചായത്ത് നഗരസഭയായത് 1990ലാണ് .
സ്പെഷൽ ഓഫീസറായിരുന്നു 1995വരെ ഭരണം നടത്തിയിരുന്നത്.
1995ൽ ആദ്യ തെരഞ്ഞെടുപ്പ് നടന്നു.
ആദ്യത്തെ മുനിസിപ്പൽ ചെയർപേഴ്സണായി ശ്രീമതി. എസ്. ജ്യോതി തിരഞ്ഞെടുക്കപ്പെട്ടു.
2005ൽ ചെയർമാനായി ശ്രീ. ജി. ഡി. നായർ തിരഞ്ഞെടുക്കപ്പെട്ടു.
2010ൽ ശ്രീമതി.കെ.വി.ലളിതയെ ചെയർപേഴസണായും.
ശ്രീ.കെ.കെ.ഗംഗാധരനെ വൈസ് ചെയർമാനായും തിരഞ്ഞെടുത്തു.
സ്വാതന്ത്ര്യ സമര പ്രസ്ഥാനം
സ്വാതന്ത്ര്യ സമര ചരിത്രത്തിൽ പയ്യന്നൂരിനു സവിശേഷ പ്രധാന്യമുണ്ട്.
സ്വാതന്ത്ര്യ സമരത്തിന്റെ ഭാഗമായി ഉപ്പ് സത്യാഗ്രഹത്തിൽ പങ്കെടുത്ത് അറസ്റ്റ് വരിച്ചവരിൽ പ്രമുഖരായിരുന്നു സി.എച്ച്. ഗോവിന്ദൻ നമ്പ്യാർ, ടി. സുബ്രമഹ്ണ്യം തിരുമുമ്പ്, ലക്ഷ്മണ ഷേണായി, മാക്കുനി ശങ്കരൻ നമ്പ്യാർ, പി.സി.കെ. അടിയോടി, മൊയാരത്തു ശങ്കരൻ തുടങ്ങിയവർ ക്വിറ്റ് ഇന്ത്യാ സമരത്തിൽ പങ്കെടുത്തു കൊണ്ട് കെ.വി. ശേഖര പൊതുവാൾ, എ.വി. ശ്രീകണ്ഠപൊതുവാൾ തുടങ്ങി നിരവധി പേർ അറസ്റ്റു വരിച്ചു.
1928ൽ ജവഹർലാൽ നെഹറു പങ്കെടുത്ത കോൺഗ്രസ് സമ്മേളനം ഇവിടെ നടന്നു.
പൂർണ്ണ സ്വാതന്ത്ര്യ പ്രമേയം ആ സമ്മേളനം അംഗീകരിച്ചു.
ഇന്നത്തെ പയ്യന്നൂർ ഗവ: ആശുപത്രിക്ക് തൊട്ടുണ്ടായിരുന്ന മൈതാനത്താണ് സമ്മേളനം നടന്നത്.
1928 മെയ് 25 , 26 , 27 - തീയതികളിലായിരുന്നു സമ്മേളനം.
കെ. മാധവൻ നായർ ‍, മഞ്ചേരിരാമയ്യർ ‍, എം ഗോവിന്ദക്കുറുപ്പ്, കെ.കേളപ്പൻ , സി.എച്ച്. ഗോവിന്ദൻ നമ്പ്യാർ‍ , മൊയ്യാരത്ത് ശങ്കരൻ ‍, ടി.വി. ചാത്തുക്കുട്ടി നായനാർ ‍, വി.ആർ‍ .
നായനാർ ‍, സി. എച്ച്. കുഞ്ഞപ്പ തുടങ്ങി ഒട്ടേറെ പേർ അതിൽ സംബന്ധിച്ചു.
മഹാകവി കുട്ടമത്ത്, വള്ളത്തോൾ‍‍ , നാലാപാട്ട് നാരായനമേനോൻ ‍, വിദ്വാൻ പി കേളുനായർ ‍, പി കുഞ്ഞിരാമൻ നായർ ‍, കരിപ്പത്ത് കമ്മാരനെഴുത്തഛൻ‍ , ടി. സുബ്രഹ്മണ്യ തിരുമുമ്പ് തുടങ്ങിയ സഹിത്യകാരന്മാരും പങ്കെടുത്തു.
രണ്ടാം ബർ​ദോളി ഏന്നാണ് പയ്യന്നൂർ സ്വാതന്ത്ര്യസമര ചരിത്രത്തിൽ അറിയപ്പെടുന്നത്.
ഗാന്ധിജിയുടെ ഉപ്പ് സത്യാഗ്രഹത്തിന് സമാന്തരമായി കെ.കേളപ്പന്റെ നേതൃത്വത്തിൽ  പയ്യന്നൂരിലെ ഉളിയത്ത് പുഴക്കരയിൽ ഉപ്പ് സമരം നടന്നു.
ഉപ്പ് മണ്ണ് വാരിയെടുത്ത് സംസ്കരിച്ച് പാക്കറ്റുകളിലാക്കി ലേലം ചെയ്തു വിൽക്കുകയായിരുന്നു.
ഉപ്പ് സത്യാഗ്രഹ ജാഥ കോഴിക്കോടു നിന്നാണാരംഭിച്ചത്.
1934ൽ ഹരിജൻ ഫണ്ട് ഏറ്റുവാങ്ങുന്നതിനായി ഗാന്ധിജി പയ്യന്നൂരിൽ വരികയുണ്ടായി.
കാർഷിക രംഗം
നെൽകൃഷി , തെങ്ങ് കൃഷി , കവുങ്ങ് കൃഷി , കശുമാവ് കൃഷി , കുരുമുളക് കൃഷി , വാഴകൃഷി , പച്ചക്കറി കൃഷി, റബ്ബർ എന്നിവയാണ് ഈ പ്രദേശത്തെ പ്രമുഖ കൃഷികൾ.
നഗരസഭാ പ്രദേശത്ത് 1987ലാണ് കൃഷിഭവൻ നിലവിൽ വന്നത്.
ഒരു കൃഷി ഓഫീസറുടെയും മൂന്ന് കൃഷി അസിസ്റ്റന്റുമാരുടെയും സേവനം ഇവിടെ  ലഭ്യമാണ്.
കൃഷിഭവന്റെ ആഭിമഖ്യത്തിൽ 16 പാടശേഖര സമിതികളും ഒരു കേരവികസന സമിതിയും ഒരു കുരുമുളക് വികസന സമിതിയും നഗരസഭാ പരിധിക്കുള്ളിൽ  പ്രവർത്തിച്ചു വരുന്നു.
പുറമേ നിന്നുള്ള കണ്ണികൾ
http://www.payyanurmunicipality.in Archived 2013-11-15 at the Wayback Machine .
അവലംബം 1 2 ↑ ↑ http://payyannur.entegramam.gov.in/category/categories/%E0%B4%A8%E0%B4%97%E0%B4%B0%E0%B4%B8%E0%B4%AD/%E0%B4%85%E0%B4%9F%E0%B4%BF%E0%B4%B8%E0%B5%8D%E0%B4%A5%E0%B4%BE%E0%B4%A8-%E0%B4%B5%E0%B4%BF%E0%B4%B5%E0%B4%B0%E0%B4%99%E0%B5%8D%E0%B4%99%E0%B4%B3%E0%B5%8D%E2%80%8D%5Bപ്രവർത്തിക്കാത്ത+കണ്ണി%5D ↑ ↑ ↑ http://payyannur.entegramam.gov.in/content/%E0%B4%B8%E0%B5%8D%E0%B4%B5%E0%B4%BE%E0%B4%A4%E0%B4%A8%E0%B5%8D%E0%B4%A4%E0%B5%8D%E0%B4%B0%E0%B5%8D%E0%B4%AF%E0%B4%B8%E0%B4%AE%E0%B4%B0%E0%B4%B5%E0%B5%81%E0%B4%82-%E0%B4%95%E0%B4%B0%E0%B5%8D%E2%80%8D%E0%B4%B7%E0%B4%95-%E0%B4%B8%E0%B4%AE%E0%B4%B0-%E0%B4%9A%E0%B4%B0%E0%B4%BF%E0%B4%A4%E0%B5%8D%E0%B4%B0%E0%B4%B5%E0%B5%81%E0%B4%82%5Bപ്രവർത്തിക്കാത്ത+കണ്ണി%5D ↑ http://payyannur.entegramam.gov.in/category/categories/%E0%B4%95%E0%B4%BE%E0%B4%B0%E0%B5%8D%E2%80%8D%E0%B4%B7%E0%B4%BF%E0%B4%95%E0%B4%82%5Bപ്രവർത്തിക്കാത്ത+കണ്ണി%5D
പയ്യന്നൂർ ബ്ലോക്ക് പഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Payyannur_Block_Panchayath
കണ്ണൂർ ജില്ലയിലെ ഏഴ് ഗ്രാമപഞ്ചായത്തുകൾ ചേർന്ന ഒരു ബ്ലോക്ക് പഞ്ചായത്താണ് പയ്യന്നൂർ ബ്ലോക്ക് പഞ്ചായത്ത് .
കുഞ്ഞിമംഗലം ‍, രാമന്തളി , കാങ്കോൽ-ആലപ്പടമ്പ , കരിവെള്ളൂർ-പെരളം , എരമം-കുറ്റൂർ , പെരിങ്ങോം-വയക്കര , ചെറുപുഴ എന്നീ ഏഴ് ഗ്രാമപഞ്ചായത്തുകളാണ് ഈ ബ്ലോക്ക് പഞ്ചായത്തിൽ ഉൾപ്പെടുന്നത്.
അവലംബം ↑ {{ cite web }} : External link in | title= ( help ) പുറമെ നിന്നുള്ള കണ്ണികൾ http://lsgkerala.in/payyannurblock/ Archived 2014-03-13 at the Wayback Machine .
പയ്യന്നൂർ നിയമസഭാമണ്ഡലം ഇംഗ്ലീഷ് വിലാസം https://ml.wikipedia.org/wiki/Payyanur_KLA
കണ്ണൂർ ജില്ലയിലെ പയ്യന്നൂർ നഗരസഭയും , പെരിങ്ങോം-വയക്കര , കാങ്കോൽ-ആലപ്പടമ്പ് , കരിവെള്ളൂർ പെരളം , തളിപ്പറമ്പ്‌ താലൂക്കിൽപ്പെടുന്ന രാമന്തളി , എരമം-കുറ്റൂർ , ചെറുപുഴ എന്നീ പഞ്ചായത്തുകളും ഉൾപ്പെട്ടതാണ്‌ പയ്യന്നൂർ നിയമസഭാമണ്ഡലം .
കാസർഗോഡ് ലോക്‌സഭാ നിയോജകമണ്ഡലത്തിന്റെ ഭാഗമാണ് പയ്യന്നൂർ നിയമസഭാമണ്ഡലം.
പയ്യന്നൂർ നിയമസഭാമണ്ഡലം
സി.പി.എമ്മിലെ ടി.ഐ. മധുസൂദനനാണ് ഈ മണ്ഡലത്തിന്റെ പ്രതിനിധി.
2011 മുതൽ 2021 വരെ സി. കൃഷ്ണൻ ആണ് ഈ മണ്ഡലത്തെ പ്രതിനിധീകരിച്ചത്.
വി.എസ്. അച്യുതാനന്ദൻ മന്ത്രിസഭയിലെ ആരോഗ്യമന്ത്രിയായ പി.കെ. ശ്രീമതിയായിരുന്നു ( സി. പി. എം ) ആണ്‌ 2006 മുതൽ 2011 വരെ ഈ മണ്ഡലത്തെ പ്രതിനിധീകരിച്ചത്.
2008-ലെ നിയമസഭാ പുനർ നിർണ്ണയത്തിനു മുൻപ്
തളിപ്പറമ്പ്‌ താലൂക്കിൽപ്പെടുന്ന രാമന്തളി , എരമം-കുറ്റൂർ , ഏഴോം , കടന്നപ്പള്ളി-പാണപ്പുഴ , കുഞ്ഞിമംഗലം , ചെറുതാഴം , മാടായി , എന്നീ പഞ്ചായത്തുകളും പയ്യന്നൂർ നഗരസഭയും ഉൾപ്പെട്ടതായിരുന്നു  പയ്യന്നൂർ നിയമസഭാമണ്ഡലം.
പ്രതിനിധികൾ 2021 - തുടരുന്നു ടി.ഐ. മധുസൂദനൻ 2011 - 2021 സി. കൃഷ്ണൻ (സി.പി.ഐ.(എം.)) 2006 -2011 പി.കെ. ശ്രീമതി ( സി. പി. എം ) 2001 - 2006 പി.കെ. ശ്രീമതി 1996 - 2001 പിണറായി വിജയൻ .
1991 - 1996 സി.പി. നാരായണൻ 1987 - 1991 സി.പി. നാരായണൻ 1982 - 1987 എം. വി. രാഘവൻ 1980 - 1982 എൻ. സുബ്രമണ്യ ഷേണായി.
1977 - 1979 എൻ. സുബ്രമണ്യ ഷേണായി.
1970 - 1977 എ. വി. കുഞ്ഞമ്പു.
1967 - 1970 എ. വി. കുഞ്ഞമ്പു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 2021 ടി.ഐ. മധുസൂദനൻ സി.പി.ഐ.എം. , എൽ.ഡി.എഫ് എം. പ്രദീപ്കുമാർ കോൺഗ്രസ് (ഐ.) , യു.ഡി.എഫ്. 2016 സി. കൃഷ്ണൻ സി.പി.ഐ.എം. , എൽ.ഡി.എഫ് സജിത് മാവൽ കോൺഗ്രസ് (ഐ.) , യു.ഡി.എഫ്. 2011 സി. കൃഷ്ണൻ സി.പി.ഐ.എം. , എൽ.ഡി.എഫ് കെ. ബ്രിജേഷ് കുമാർ കോൺഗ്രസ് (ഐ.) , യു.ഡി.എഫ്. 2006 പി.കെ. ശ്രീമതി സി.പി.ഐ.എം. , എൽ.ഡി.എഫ് കെ. സുരേന്ദ്രൻ (കോൺഗ്രസ്സ്) കോൺഗ്രസ് (ഐ.) , യു.ഡി.എഫ്. 2001 പി.കെ. ശ്രീമതി സി.പി.ഐ.എം. , എൽ.ഡി.എഫ് എം. നാരായണൻകുട്ടി കോൺഗ്രസ് (ഐ.) , യു.ഡി.എഫ്. 1996 പിണറായി വിജയൻ സി.പി.ഐ.എം , എൽ.ഡി.എഫ് കെ.എൻ. കണ്ണോത്ത് കോൺഗ്രസ് (ഐ.) , യു.ഡി.എഫ്. 1991 സി.പി. നാരായണൻ സി.പി.ഐ.എം. , എൽ.ഡി.എഫ് എം.പി. മുരളി കോൺഗ്രസ് (ഐ.) , യു.ഡി.എഫ്. 1987 സി.പി. നാരായണൻ സി.പി.ഐ.എം. , എൽ.ഡി.എഫ് എം.കെ. രാഘവൻ കോൺഗ്രസ് (ഐ.) , യു.ഡി.എഫ്. 1982 എം.വി. രാഘവൻ സി.പി.ഐ.എം. , എൽ.ഡി.എഫ് ടി.വി. ഭരതൻ കോൺഗ്രസ് (ഐ.) , യു.ഡി.എഫ്. 1980 എൻ. സുബ്രമണ്യ ഷേണായി സി.പി.ഐ.എം. ടി.വി. കോരൻ സ്വതന്ത്ര സ്ഥാനാർത്ഥി 1977 എൻ. സുബ്രമണ്യ ഷേണായി സി.പി.ഐ.എം. ടി.സി. ഭരതൻ സ്വതന്ത്ര സ്ഥാനാർത്ഥി 1970 എ.വി. കുഞ്ഞമ്പു സി.പി.ഐ.എം. വി.പി. നാരായണപൊതുവാൾ ഇന്ത്യൻ നാഷണൽ കോൺഗ്രസ് 1967 എ.വി. കുഞ്ഞമ്പു സി.പി.ഐ.എം. വി.ടി.എൻ നാരായണപൊതുവാൾ ഇന്ത്യൻ നാഷണൽ കോൺഗ്രസ് തിരഞ്ഞെടുപ്പുഫലങ്ങൾ തിരഞ്ഞെടുപ്പുഫലങ്ങൾ വർഷം വോട്ടർമാരുടെ എണ്ണം പോളിംഗ് വിജയി ലഭിച്ച വോട്ടുകൾ മുഖ്യ എതിരാളി ലഭിച്ച വോട്ടുകൾ മറ്റുമത്സരാർഥികൾ 2021 184264 150858 ടി.ഐ. മധുസൂദനൻ , സി.പി.എം. എൽ.ഡി.എഫ്. 93695 എം. പ്രദീപ്കുമാർ , കോൺഗ്രസ് (ഐ.) യു.ഡി.എഫ്. 43915 കെ.കെ. ശ്രീധരൻ ബി.ജെ.പി. , എൻ.ഡി.എ. 2016 175438 143442 സി. കൃഷ്ണൻ , സി.പി.എം. എൽ.ഡി.എഫ്. 83226 സജിത് മാവൽ , കോൺഗ്രസ് (ഐ.) യു.ഡി.എഫ്. 42963 ആനിയമ്മ ടീച്ചർ ബി.ജെ.പി. , എൻ.ഡി.എ. 2011 158613 130722 സി. കൃഷ്ണൻ , സി.പി.എം. 78116 കെ. ബ്രിജേഷ് കുമാർ , കോൺഗ്രസ് (ഐ.) 45992 2006 162770 124732 പി.കെ. ശ്രീമതി - സി. പി. എം 76974 കെ. സുരേന്ദ്രൻ - ഇന്ത്യൻ നാഷണൽ കോൺഗ്രസ് 40852 എ. കെ. രാജഗോപാലൻ - BJP 2001 171138 128930 പി.കെ. ശ്രീമതി - സി. പി. എം 73233 എം. നാരായണൻകുട്ടി - ഇന്ത്യൻ നാഷണൽ കോൺഗ്രസ് 50495 1996 159904 120763 പിണറായി വിജയൻ - സി. പി. എം 70870 കെ.എൻ. കണ്ണോത്ത് - ഇന്ത്യൻ നാഷണൽ കോൺഗ്രസ് 42792 1991 152706 120147 സി.പി. നാരായണൻ - സി. പി. എം 66530 എം.പി. മുരളി - ഇന്ത്യൻ നാഷണൽ കോൺഗ്രസ് 48365 1987 121302 100781 സി.പി. നാരായണൻ - സി. പി. എം 50421 എം.കെ. രാഘവൻ - ഇന്ത്യൻ നാഷണൽ കോൺഗ്രസ് 42581 1982 101413 77193 എം.വി. രാഘവൻ - സി. പി. എം 44271 ടി.വി. ഭരതൻ - ഇന്ത്യൻ നാഷണൽ കോൺഗ്രസ് 28311 1980 101579 75122 എൻ. സുബ്രമണ്യ ഷേണായി - സി. പി. എം 46351 ടി.വി. കോരൻ - സ്വതന്ത്ര സ്ഥാനാർത്ഥി 26939 1977 87783 70832 എൻ. സുബ്രമണ്യ ഷേണായി - സി. പി. എം 37256 ടി.സി. ഭരതൻ - സ്വതന്ത്ര സ്ഥാനാർത്ഥി 32209 1970 83553 62933 എ.വി. കുഞ്ഞമ്പു - സി. പി. എം 32499 വി.പി. നാരായണപൊതുവാൾ - ഇന്ത്യൻ നാഷണൽ കോൺഗ്രസ് 24878 1967 65140 48353 എ.വി. കുഞ്ഞമ്പു - സി. പി. എം 29835 വി.ടി.എൻ നാരായണപൊതുവാൾ - ഇന്ത്യൻ നാഷണൽ കോൺഗ്രസ് 14774 1965 65043 49454 എ.വി. കുഞ്ഞമ്പു - സി. പി. എം 29537 വി.കെ. കുഞ്ഞികൃഷ്ണൻ നായർ - ഇന്ത്യൻ നാഷണൽ കോൺഗ്രസ് 17062 ഇതും കാണുക കേരളത്തിലെ നിയമസഭാമണ്ഡലങ്ങൾ അവലംബം ↑ Changing Face of Electoral India Delimitation 2008 - Volume 1 Page 719 ↑ http://www.niyamasabha.org/codes/members/sreemathiteacher.pdf ↑ http://www.manoramaonline.com/advt/election2006/panchayats.htm Archived 2008-11-21 at the Wayback Machine .
മലയാള മനോരമ, നിയമസഭാ തിരഞ്ഞെടുപ്പ് 2006, ശേഖരിച്ച തീയതി 08 സെപ്റ്റംബർ 2008 ↑ http://www.keralaassembly.org/election/assembly_poll.php?year=2011 no=6 ↑ http://www.niyamasabha.org/codes/members/sreemathiteacher.pdf ↑ http://www.niyamasabha.org/codes/mem_1_11.htm ↑ http://www.niyamasabha.org/codes/mem_1_10.htm ↑ http://www.niyamasabha.org/codes/mem_1_9.htm ↑ http://www.niyamasabha.org/codes/mem_1_8.htm ↑ http://www.niyamasabha.org/codes/mem_1_7.htm ↑ http://www.niyamasabha.org/codes/mem_1_6.htm ↑ http://www.niyamasabha.org/codes/mem_1_5.htm ↑ http://www.niyamasabha.org/codes/mem_1_4.htm ↑ http://www.niyamasabha.org/codes/mem_1_3.htm ↑ ↑ http://www.keralaassembly.org ↑ https://eci.gov.in/files/file/3763-kerala-2011/ ↑ ↑ https://eci.gov.in/files/file/3760-kerala-2001/ ↑ http://www.ceo.kerala.gov.in/pdf/KLA/KL_1996_ST_REP.pdf ↑ https://eci.gov.in/files/file/3758-kerala-1991/ ↑ http://www.ceo.kerala.gov.in/pdf/KLA/KL_1987_ST_REP.pdf ↑ http://www.ceo.kerala.gov.in/pdf/KLA/KL_1982_ST_REP.pdf ↑ http://www.ceo.kerala.gov.in/pdf/KLA/KL_1980_ST_REP.pdf ↑ http://www.ceo.kerala.gov.in/pdf/KLA/KL_1977_ST_REP.pdf ↑ http://www.ceo.kerala.gov.in/pdf/KLA/KL_1970_ST_REP.pdf ↑ http://www.ceo.kerala.gov.in/pdf/KLA/KL_1967_ST_REP.pdf ↑ http://www.ceo.kerala.gov.in/pdf/KLA/KL_1965_ST_REP.pdf
പയ്യന്നൂർ മുരളി ഇംഗ്ലീഷ് വിലാസം https://ml.wikipedia.org/wiki/Payannoor_Murali
ഒരു മലയാളനാടക നടനും സംവിധായകനുമാണ് പയ്യന്നൂർ മുരളി .
നാടക ദീപവിതാനത്തിലും പ്രവർത്തിക്കുന്ന ഇദ്ദേഹം നൂറിലധികം നാടകങ്ങളിൽ പ്രവർത്തിച്ചിട്ടുണ്ട്.
കണ്ണൂർ ജില്ലയിലെ പയ്യന്നൂരിനടുത്ത് അന്നൂരിൽ ജനിച്ചു.
മലബാറിലെ അമച്വർ നാടകത്തിലൂടെയാണ് ഇദ്ദേഹം ഈ രംഗത്ത് പ്രവേശിച്ചത്.
ഈ കാലയളവിൽ കണ്ണൂർ സംഘചേതനയിൽ പ്രവേശിച്ചു.
സമിതിയുടെ തന്നെ സഖാവ്‌, പഴശ്ശി രാജ എന്നീ നാടകങ്ങളിൽ ശ്രദ്ധേയമായ വേഷങ്ങൾ അവതരിപ്പിച്ചു.
കുമരകം രഘുനാഥിന്റെ കേളി സമിതിയിൽ നിരവധി നാടകങ്ങളിൽ സഹസംവിധായകനായും നടനായും പ്രവർത്തിച്ചിരുന്നു.
തുടർന്ന് രാജൻ പി ദേവിന്റെ ചേർത്തല ജൂബിലി കൂടാതെ അങ്കമാലി പൂജ തുടങ്ങി പല സമിതികളിൽ നിരവധി കഥാപാത്രങ്ങളെ അവതരിപ്പിച്ചു.
സീരിയൽ നാടക രചയിതാവ്‌ ദിനേശ് പള്ളത്ത് രചിച്ച വാക്‌ഭടാചാര്യൻ എന്ന നാടകത്തിന്റെ സംവിധാനം നിർവഹിച്ചുകൊണ്ട് 1997-ൽ സംവിധാനരംഗത്തും പ്രവേശിച്ചു.
ഇതോടൊപ്പമാണ് നാടക ദീപസംവിധാനത്തിലേക്കും ഇദ്ദേഹം തിരിഞ്ഞത്.
2002-ൽ എറണാകുളം കേന്ദ്രമായി കലാചേതന എന്ന നാടകസമിതി ആരംഭിച്ചു.
അമതൻ, സ്‌നേഹഗായകൻ, ആരാധകൻ, നൻമനിറഞ്ഞവൻ, വിശ്വനായകൻ തുടങ്ങിയ നാടകങ്ങൾ സമിതി അവതരിപ്പിച്ചു.
സമിതിയുടെ തന്നെ അവതരണത്തിൽ ഫ്രാൻസിസ്‌ ടി. മാവേലിക്കര രചിച്ച പത്മശ്രീ അമ്പാട്ട്‌ കേശവൻ എന്ന നാടകത്തിൽ അമ്പാട്ട്‌ ഗോവിന്ദമേനോൻ എന്ന പ്രധാന കഥാപാത്രത്തെ അവതരിപ്പിക്കുകയും ഈ നാടകത്തിന്റെ സംവിധാനം നിർവഹിക്കുകയും ചെയ്തു.
കണ്ണൂർ സംഘചേതനയുടെ നാടകമായ ഉണർത്തുപാട്ടിന് (2010) ഇദ്ദേഹം സംവിധാനം നിർവഹിച്ചു.
2013-ൽ പുറത്തിറങ്ങിയ 3ജി എന്ന മലയാളചലച്ചിത്രത്തിൽ ആഭ്യന്തരമന്ത്രിയുടെ വേഷം ഇദ്ദേഹം അവതരിപ്പിച്ചു.
ഈ ചിത്രത്തിലാണ് ഇദ്ദേഹം ആദ്യമായി ചലച്ചിത്രത്തിൽ അഭിനയിക്കുന്നത്.
ഭാര്യ: പ്രസന്ന മുരളി.
മക്കൾ:സിനിമാ-സീരിയൽ താരം അപ്പൂസ്‌ (ഹരിമുരളി), അച്ചൂസ്‌(ശ്രീമുരളി).
നാലുതവണ കേരള സംസ്ഥാന പുരസ്കാരം ഇദ്ദേഹം നേടിയിട്ടുണ്ട്.
കണ്ണൂർ സംഘചേതനയുടെ ഉണർത്തുപാട്ട്‌ എന്ന നാടകത്തിലെ ദീപസംവിധാനത്തിനും പുരസ്കാരം ലഭിച്ചു.
ദേവസ്‌പന്ദനം എന്ന നാടകത്തിന്റെ സംവിധാനത്തിനു 2002-ൽ മികച്ച രണ്ടാമത്തെ സംവിധായകനുള്ള പുരസ്കാരം ലഭിച്ചു.
2003-ൽ ശകുനി എന്ന നാടകത്തിലെ ദീപസംവിധാനത്തിനും 2004-ൽ സ്‌നേഹഗായകൻ എന്ന നാടകത്തിനും സംസ്ഥാന സർക്കാരിന്റെ പുരസ്കാരം ലഭിച്ചു.
160-ലധികം പുരസ്കാരങ്ങൾ ഇദ്ദേഹത്തിനു ലഭിച്ചിട്ടുണ്ട്.
സാംസ്‌കാരികവേദി നടത്തിയ സംസ്ഥാന മത്സരത്തിൽ നാലുതവണ ഇദ്ദേഹത്തിനു പുരസ്കാരം ലഭിച്ചു.
തിക്കുറിശ്ശി ഫൗണ്ടേഷൻ, അച്ചൻകുഞ്ഞ്‌ പുരസ്‌കാരം, ചങ്ങനാശ്ശേരി നടരാജൻ പുരസ്‌കാരം തുടങ്ങിയ അംഗീകാരങ്ങൾ മുരളിക്കു ലഭിച്ചിട്ടുണ്ട്.
പയ്യന്നൂർ സുബ്രഹ്മണ്യസ്വാമിക്ഷേത്രം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
പയ്യന്നൂർ സുബ്രഹ്മണ്യസ്വാമി ക്ഷേത്രം പയ്യന്നൂർ സുബ്രഹ്മണ്യസ്വാമി ക്ഷേത്രം
കണ്ണൂർ ജില്ലയുടെ വടക്കേ അറ്റത്ത് പയ്യന്നൂർ നഗരത്തിൽ സ്ഥിതിചെയ്യുന്ന പ്രസിദ്ധമായ ഒരു ക്ഷേത്രമാണ് പയ്യന്നൂർ സുബ്രഹ്മണ്യസ്വാമിക്ഷേത്രം .
പയ്യന്നൂർ നഗരത്തിന്റെ  തെക്കുഭാഗത്താണ്  ഈ ക്ഷേത്രം സ്ഥിതി ചെയ്യുന്നത് .
ഈ ക്ഷേത്രത്തിൽ അത്യുഗ്രമൂർത്തിയായ സുബ്രഹ്മണ്യസ്വാമി പ്രതിഷ്ഠ.
ദേവസേനാധിപതി സങ്കല്പത്തിൽ താരകാസുരവധത്തിന് ശേഷമുള്ള ഭാവമാണിത്.
"പയ്യന്നൂർ പെരുമാൾ" എന്ന പേരിലറിയപ്പെടുന്ന ഈ മുരുകന്റെ ക്ഷേത്രത്തെ  ഉത്തരകേരളത്തിലെ പഴനി ആയാണ് കണക്കാക്കുന്നത്.
പ്രധാന പ്രതിഷ്ഠയെക്കൂടാതെ ഉപദേവതകളായി ഗണപതി , അയ്യപ്പൻ , ഭഗവതി , ഭൂതത്താൻ , പരശുരാമൻ , നാഗദൈവങ്ങൾ , ക്ഷേത്രപാലൻ എന്നിവർക്കും പ്രതിഷ്ഠകളുണ്ട്.
ഏറെ ചരിത്രപ്രാധാന്യമുള്ള ക്ഷേത്രമാണ് പയ്യന്നൂർ സുബ്രഹ്മണ്യസ്വാമിക്ഷേത്രം.
മരുമക്കത്തായത്തിന് പേരുകേട്ട പയ്യന്നൂർ ഗ്രാമക്കാരായ നമ്പൂതിരിമാരുടെ ഗ്രാമക്ഷേത്രമാണിത്.
മുപ്പത്തിരണ്ട് നമ്പൂതിരിഗ്രാമങ്ങളിൽ വടക്കേ അറ്റത്തെ ആദ്യത്തെ നമ്പൂതിരി ഗ്രാമമാണ് പയ്യന്നൂർ.
ഈ ഗ്രാമത്തിലെ പതിനാറ് ഇല്ലക്കാരാണ് ഇവിടുത്തെ ഊരാളർ.
പത്തു വീട്ടിൽ പൊതുവാക്കൾ കാരാളന്മമാരും.
രണ്ടുപേരും ചേർന്നുള്ള ഒരു ട്രസ്റ്റാണ് ക്ഷേത്ര ഭരണം നിർവ്വഹിക്കുന്നത്.
പരശുരാമനാൽ പ്രതിഷ്ഠിക്കപ്പെട്ടതാണ് ഈ ക്ഷേത്രം.
പരശുരാമശാസനകൾ പാലിക്കപ്പെടുന്ന ക്ഷേത്രവുമാണ്.
കാവിവസ്ത്രധാരികളായ സന്ന്യാസിമാർക്കും ഉപനയനമുള്ള ക്ഷത്രിയർക്കും പ്രവേശനമില്ല.
രാജകീയ അടയാളങ്ങൾ ഒന്നും തന്നെ പാടില്ല,  ഉത്സവത്തിന് ആനയെഴുന്നളളിപ്പ് പാടില്ല, സദ്യയ്ക്ക് പപ്പടം പാടില്ല ഇങ്ങനെ പല നിയമങ്ങളും ഇവയിലുണ്ട്.
ഇന്ന് കാണുന്ന ക്ഷേത്രം പ്രധാന ഊരാളകുടുംബമായ താഴക്കാട്ട് മന വക പണിയിപ്പിച്ചതാണ്.
മുഴുവൻ സ്വർണ്ണമയമായിരുന്ന പഴയ ക്ഷേത്രം ടിപ്പു കൊള്ളയടിച്ചു എന്നാണ് കേട്ടു കേൾവി.
വൃശ്ചികമാസം ഒന്നാം തീയതി മുതൽ രണ്ടുമാസം നടത്തിപ്പോരുന്ന സമാരാധനാ മഹോത്സവമാണ് ഈ ക്ഷേത്രത്തിലെ മുഖ്യ ആഘോഷം.
കൂടാതെ, സ്കന്ദഷഷ്ഠിയും വിശേഷമാണ്.
പരശുരാമനാണ് പയ്യന്നൂർ സുബ്രഹ്മണ്യ സ്വാമി ക്ഷേത്രത്തിൽ പ്രതിഷ്ഠ നടത്തിയത്.
ബ്രഹ്മാണ്ഡ പരാണത്തിൽ ഗർഗ്ഗമുനി വനവാസക്കാലത്ത് പാണ്ഡവരോട് കേരളത്തെ പറ്റി പറയുമ്പോൾ, ഈ ക്ഷേത്രത്തെയും പയ്യന്നൂരിനെയും കുറിച്ച് സൂചിപ്പിക്കുന്നുണ്ട്.
പയ്യന്നൂരിന്റെ ചരിത്രവുമായി ഈ ക്ഷേത്രം  ഏറെ ബന്ധപ്പെട്ടു കിടക്കുന്നു.
പയ്യന്റെ ഊര് എന്ന അർത്ഥത്തിലാണ് നഗരത്തിനു ഈ പേരു വന്നത്.
സുബ്രഹ്മണ്യനെ പയ്യൻ എന്നും വിശേഷിപ്പിക്കാറുണ്ട്
ക്ഷേത്രം രണ്ട് പ്രാവശ്യം നശിപ്പിക്കപ്പെട്ടിട്ടുണ്ട്, ഒരിക്കൽ അഗ്നി ബാധ മൂലവും മറ്റൊരിക്കൽ ടിപ്പു സുൽത്താന്റെ ആക്രമണത്തിലും.
കൊല്ലവർഷം 964 -ൽ നടന്ന ടിപ്പുവിന്റെ ആക്രമണത്തിന് ശേഷം, 988 -ൽ ക്ഷേത്രത്തിന്റെ പുനർ നിർമ്മാണം ആരംഭിക്കുകയും, 1002 -ൽ ബിംബ പ്രതിഷ്‌ഠയും ബ്രഹ്മ കലശവും നടക്കുകയും ചെയ്തു.
ആനിടിൽ രാമൻ എഴുത്തച്ഛൻ രചിച്ച കലശപ്പാട്ടിൽ ഈ അമ്പലത്തിന്റെ ശിലാപരിഗ്രഹം മുതൽ ബിംബ പ്രതിഷ്ഠ വരെ വർണ്ണിക്കപ്പെട്ടിരിക്കുന്നു.
പന്ത്രണ്ടടി ഉയരമുള്ള ചുറ്റുമതിൽ ഈ ക്ഷേത്രത്തിന്റെ പ്രത്യേകതയാണ്, ചുറ്റുമതിലിനകതായി മൂന്നേറോളം വിസ്തൃതിയിൽ ക്ഷേത്രം സ്ഥിതി ചെയ്യുന്നു.
രണ്ടുനിലകളുള്ള ശ്രീകോവിൽ ഗജപൃഷ്ഠ മാതൃകയിലാണ് നിർമിച്ചിരിക്കുന്നത്.
പ്രധാനമൂർത്തിയായ സുബ്രഹ്മണ്യൻ താരകാസുരനെ നിഗ്രഹിച്ചശേഷമുള്ള ഭാവത്തിൽ കിഴക്കോട്ട് ദർശനമായി കുടിയിരുത്തപ്പെട്ടിരിയ്ക്കുന്നു.
ആറടി ഉയരമുണ്ട് ഈ വിഗ്രഹത്തിന്.
സുബ്രഹ്മണ്യനെ കൂടാതെ ഗണപതി, ഭൂതത്താർ,  ഭഗവതി, ശാസ്താവ്, പരശുരാമൻ എന്നി ദേവതകളെയും  ഇവിടെ ആരാധിക്കുന്നു.
ക്ഷേത്രസമീപത്തുതന്നെ ഒരു സർപ്പക്കാവുമുണ്ട് .
നാലമ്പലത്തിനു മുമ്പിൽ കൊടിമരത്തിന്റെ സ്ഥാനത്ത് കന്യാഭഗവതി കുടിയിരിക്കുന്നു.
കേരളത്തിലെ മറ്റ് ക്ഷേത്രങ്ങളിൽ നിന്നും ഇത് ഒരു പ്രത്യേകതയാണ്.
മറ്റോരു പ്രത്യേകത ഈ ക്ഷേത്രത്തിന്റെ നിർമ്മിതിയിൽ കരിങ്കല്ല് വളരെ കുറച്ച് മാത്രമേ ഉപയോഗിച്ചിട്ടുള്ളു എന്നതാണ്.
ഈ പ്രദേശത്ത് ലഭ്യമായ ഉറപ്പുള്ള വെട്ടുകല്ലാണ് ക്ഷേത്രത്തിന്റെ നിർമ്മിതിയിൽ പ്രധാനം.
ക്ഷേത്രത്തിനു പുറത്ത് മുൻ വശത്തായി വിശാലമായ ക്ഷേത്രക്കുളം ഉണ്ട്.
വെട്ടുകല്ലിൽ പടുത്ത ഈ കുളം ഇതരദേശക്കാർക്ക് ഒരു ദൃശ്യം തന്നെ ആണ്.
കാവിവസ്ത്രം ധരിച്ച സന്യാസിമാർക്കും ഉപനയനമുള്ള ക്ഷത്രിയർക്കും ക്ഷേത്രത്തിനകത്ത് പ്രവേശനമില്ല.
ഇവിടെ കൊടിമരമോ കൊടിയേറ്റമോ ഇല്ല എന്നതും ശ്രദ്ധേയമാണ്.
ക്ഷേത്രാംഗണത്തിലുള്ള ഇലഞ്ഞി മരം എല്ലായ്പ്പോഴും പൂക്കാറുണ്ടെങ്കിലും ഒരിക്കലും കായ്ക്കാറില്ല.
ഐതിഹ്യമനുസരിച്ച് പരശുരാമൻ മഴുവെറിഞ്ഞു സിന്ധു സമുദ്രത്തിൽ നിന്നും വീണ്ടെടുത്ത കന്യാകുമാരി മുതൽ ഗോകർണം വരെയുള്ള കര 64 ഗ്രാമങ്ങളായി വിഭജിച്ചു.
32 മലയാള ഗ്രാമങ്ങളും 32 തുളു ഗ്രാമങ്ങളും.
ശ്രീ സുബ്രമണ്യസ്വാമിക്ഷേത്രമായിരുന്നു പയ്യന്നുരിന്റെ ഗ്രാമക്ഷേത്രം.
തണ്ണീരമൃതമാണ് പ്രധാന വഴിപാട്.
Wikimedia Commons has media related to Payyannoor subrahmanya temple .
↑ http://temples-in-north-kerala-thekkillam.blogspot.in/2013/07/payyanur-sree-subramanya-swami-temple.html ↑ ↑
പയ്യന്നൂർ തീവണ്ടി നിലയം
ദക്ഷിണ റെയിൽവേയുടെ പരിധിയിൽ വരുന്ന പാലക്കാട് ഡിവിഷനിലെ തീവണ്ടി നിലയങ്ങളിലൊന്നാണ് പയ്യന്നൂർ തീവണ്ടി നിലയം .
കണ്ണൂർ തീവണ്ടി നിലയത്തിനം കാസറഗോഡ് തീവണ്ടി നിലയത്തിനം ഇടയിലുള്ള പ്രധാനപ്പെട്ട ഒരു തീവണ്ടി നിലയമാണ് പയ്യന്നൂർ .
പല ദീർഘദൂര സർവ്വീസ് തീവണ്ടികൾക്കും പയ്യന്നൂരിൽ സ്റ്റോപ്പ് അനുവദിച്ചിട്ടുണ്ട്.
Payyanur railway station എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പയ്യന്നൂർ പവിത്രമോതിരം ഇംഗ്ലീഷ് വിലാസം https://ml.wikipedia.org/wiki/Payyanur_Pavithra_Ring പയ്യന്നൂർ പവിത്രമോതിരം
ഇന്ത്യയിൽ ഭൂപ്രദേശസൂചിക ബഹുമതി ലഭിച്ചിട്ടുള്ള ഒരുൽപ്പന്നമാണ് പയ്യന്നൂർ പവിത്രമോതിരം.
കേരളത്തിലെ കണ്ണൂർജില്ലയിലെ പയ്യന്നൂരെന്ന ഗ്രാമത്തിലാണ് ഇതു നിർമ്മിക്കുന്നത്.
സ്വർണ്ണത്തിലും വെള്ളിയിലും നിർമ്മിക്കുന്ന പ്രശസ്തമായൊരു മോതിരമാണിത് .
ത്രിമൂർത്തികളായ ബ്രഹ്മാവ്‌, വിഷ്‌ണു, ശിവൻ എന്നിവരുടെ സാന്നിധ്യം ഇതിൽ നിറഞ്ഞു നിൽക്കുന്നുവെന്നാണ് വിശ്വാസം.
ഇപ്പോൾ ഇതിന്റെ വ്യാജനും ഇറങ്ങുന്നുണ്ട്.
പവിത്രം ദർഭപുല്ലുകൊണ്ട് നിർമിച്ച മോതിരമാണ് പവിത്രം.
ദർഭപുല്ലുകൊണ്ട് നിർമ്മിക്കുന്ന മോതിരമാണ് പവിത്രമോതിരം.
തന്ത്രശാസ്ത്രത്തിൽ പവിത്രമോതിരത്തിനു വളരെയധികം പ്രധാനമുണ്ട്.
ഇത് വലതുകൈയിലെ മോതിരവിരലിൽ ഇട്ടാണ്  പൂജഹോമാദികൾ, പിതൃബലി എന്നീ വിശേഷക്രിയകൾ ചെയ്യുന്നത്.
ശിവൻ ബ്രഹ്മാവിന്റെ ശിരസ്സ് നുള്ളിയത് മോതിരവിരൽ കൊണ്ടാനുത്രേ!
ആ പാപം തീർക്കാനാണ് ഇതണിയുന്നത്.
അതിനാൽ പവിത്രം ധരിക്കുന്ന കൈകൾക്ക്‌ പാപസ്‌പർശം ഉണ്ടാകില്ലെന്നാണ്‌ വിശ്വാസമുണ്ട്.
ഉപയോഗശേഷം ഇതഴിച്ചു കളയുന്നു.
ഐതിഹ്യവും ചരിത്രവും
ടിപ്പു സുൽത്താൻ ഇന്ത്യയുടെ നാനാഭാഗത്തേക്കും പടയോട്ടം നടത്തിയ കാലത്ത് നശിപ്പിക്കപ്പെട്ട ഒരു ക്ഷേത്രങ്ങളിൽ പയ്യന്നൂർ സുബ്രഹ്മണ്യ സ്വാമി ക്ഷേത്രവും ഉൾപ്പെട്ടിരുന്നു (964 മീനം 27).
പിന്നീട്‌ 1011 ൽ ക്ഷേത്ര പുന:പ്രതിഷ്‌ഠാകർമ്മത്തിന്‌ നേതൃത്വം നൽകാനായി തരണനെല്ലൂർ തന്ത്രിയെ കാണാൻ ക്ഷേത്ര ഭാരവാഹികൾ ഇരിങ്ങാലക്കുടയ്‌ക്ക്‌ പോയി.
പക്ഷേ അന്ന് ആ ഇല്ലത്ത് പ്രതിഷ്ടാദിവസം പയ്യന്നൂരിലെത്തി തന്ത്രികർമ്മങ്ങൾക്ക്‌ നേതൃത്വം കൊടുക്കുവാൻ പ്രായപൂർത്തിയായ പുരുഷന്മാർ ഉണ്ടായിരുന്നില്ല.
എന്തായാലും വിവരം ധരിപ്പിച്ച്‌ ക്ഷേത്രഭാരവാഹികൾ മടങ്ങി.
ഇല്ലത്തെ ബ്രാഹ്മണബാലൻ ഈ വിവരമറിഞ്ഞു താന്ത്രികകർമ്മം ചെയ്യുവാനുള്ള ആത്മധൈര്യം അദ്ദേഹം പ്രകടിപ്പിച്ചു.
ആ ബ്രാഹ്മണബാലൻ അമ്മയുടെ സമ്മതം വാങ്ങി പയ്യന്നൂരിലേക്ക്‌ പുറപ്പെട്ടു(ബാലൻ മയിലിന്റെ പുറത്തേറി പറന്നെത്തി എന്നും പറയപ്പെടുന്നു).
കൃത്യസമയം തന്നെ പയ്യന്നൂരിലെത്തി പരിചയ സമ്പന്നനെ പോലെ തന്ത്ര മന്ത്രങ്ങൾ യഥാവിധി നിർവ്വഹിച്ചു.
ദിവസത്തിൽ മൂന്നുനേരവും തന്ത്രമന്ത്രങ്ങൾ നിർവ്വഹിക്കുന്നതിനിടയിൽ ദർഭ കൊണ്ട്‌ പവിത്രമോതിരം കെട്ടുന്നതിനുള്ള പ്രായോഗിക വിഷമവും, കർമ്മശേഷം മോതിരം അഴിച്ച്‌ ഭൂമിയിൽ വീണുപോയാൽ ഭൂമി ദേവി ശപിക്കുമെന്ന വിശ്വാസവും സ്വർണ്ണം കൊണ്ട്‌ പവിത്രമോതിരം ഉണ്ടാക്കാമെന്ന നിഗമനത്തിലേക്ക്‌ ബ്രാഹ്മണബാലനെ നയിച്ചു.
അദ്ദേഹം ക്ഷേത്രത്തിലെ പൂജാസാമഗ്രികൾ ഉണ്ടാക്കാൻ അവകാശികളായ ചൊവ്വാട്ടവളപ്പിൽ കുടുംബക്കാരെ അതിനായി ചുമതലപ്പെടുത്തി.
അങ്ങനെ ചൊവ്വാട്ടവളപ്പിൽ സി.വി.കേരളപ്പൻ പെരുന്തട്ടാനാണ്‌ ആദ്യമായി പയ്യന്നൂർ പവിത്രമോതിരം നിർമ്മിച്ചത്‌.
നിർമ്മാണവും പ്രത്യേകതയും
മനുഷ്യശരീരത്തിന്റെ ഇടതുഭാഗം ഇഡനാഡിയെയും ചന്ദ്രമണ്‌ഡലത്തെയും, വലതുഭാഗം പിംഗലനാഡിയെയും സൂര്യമണ്‌ഡലത്തെയും, മധ്യഭാഗം സുഷുമ്‌നാ നാഡിയെയും അഗ്നിയെയും പ്രതിനിധാനം ചെയ്യുന്നു.
അതുപോലെ തന്നെയാണ്  പവിത്രമോതിരത്തിലും.
ഇതിലെ മൂന്നു വരകൾ യഥാക്രമം ഇഡ, പിംഗള, സുഷുമ്‌നാ എന്നിങ്ങനെ മൂന്നു നാഡികളാണ്.
ഈ മൂന്നു വരകൾ ചേർന്ന്‌ മധ്യഭാഗത്ത്‌ ഒരു കെട്ടായി രൂപാന്തരം പ്രാപിക്കുന്നുണ്ട്‌.
ഇതാണ്‌ പവിത്രക്കെട്ട്‌.
കുണ്‌ഡലിയെന്ന സൂക്ഷമമായ സൃഷ്‌ടശക്തിയെ ഉണർത്തുവാനുള്ള യോഗവിദ്യാപരമായ കെട്ടുകളാണ്‌ പവിത്രമോതിരത്തിൽ നിബന്ധിച്ചിട്ടുള്ളത്‌.
ഒരു വരിയിൽ ഏഴ്‌ മുത്തരികൾ വീതം മൂന്നു വരികളായി പവിത്രക്കെട്ടിനിരുവശവും കാണാം.
ഈ ഏഴു മുത്തരികൾ സപ്‌തർഷികളായ മരീചി , വസിഷ്ഠൻ , അംഗിരസ്സ് , അത്രി , പുലസ്‌തിയൻ , പുലഹൻ , ക്രതു എന്നിവരാണ്‌.
പവിത്രക്കെട്ടിന്‌ മുകളിൽ കാണുന്ന മൂന്നു മുത്തരികൾ മുൻപ്‌ സൂചിപ്പിച്ചതുപോലെ ത്രിമൂർത്തികളെ സൂചിപ്പിക്കുന്നു.
പവിത്രക്കെട്ടിനു തൊട്ടു താഴെ മധ്യവരയെ തൊട്ടുള്ള പരന്ന വട്ടമുത്തരി സൂര്യഗ്രഹത്തെയും, ആ വര അവസാനിക്കുന്നിടത്തെ പരന്ന വട്ടമുത്തരി ചന്ദ്രഗ്രഹത്തെയുമാണ്‌ പ്രതിനിധീകരിക്കുന്നത്‌.
മൂന്നു വരകൾ ചേരുന്ന ഇടത്തിന്‌ കുറിയെന്നാണു പറയുക.
അതിനു താഴെയുള്ള നാല്‌ മുത്തരികൾ ഋഗ്വേദം , യജുർ‌വേദം , സാമവേദം , അഥർവവേദം എന്നീ നാലു വേദങ്ങളെ സൂചിപ്പിക്കുന്നു.
യഥാവിധി നിർമ്മിക്കുന്ന പവിത്രമോതിരം ഉടനെത്തന്നെ കിട്ടില്ല.
ഉണ്ടാക്കുന്ന ലോഹം ഉരുക്കുന്നതിനും മോതിരം ഉണ്ടാക്കുന്നതിനും പക്കവും നാളും മുഹൂർത്തവും പരിശോധിച്ചാണ്.
മോതിരം ഇടുന്നയാളുടെ പേരും നക്ഷത്രവും വലതു കയ്യിലെ മോതിരവിരലിന്റെ അളവും കൊടുക്കണം.
മോതിരം പണിയുന്നത്‌ അതികഠിനമായ വ്രതശുദ്ധിയോടുകൂടിയും കുറഞ്ഞത്‌ മൂന്നു ദിവസത്തെ അതിസൂക്ഷ്‌മവും കഠിനവുമായ ആദ്ധ്യാത്മിക ചിട്ടകൾ പാലിച്ചു കൊണ്ടുമാണ്.
മോതിരം ധരിക്കുന്നവർ മത്സ്യം, മാംസം, മദ്യം എന്നിവ ഉപേക്ഷിക്കേണ്ടതാണ്‌.
അതുകാരണം പണ്ട് ബ്രാഹമണർ മാത്രമേ ഇത് ധരിക്കാറുള്ളായിരുന്നു.
എന്നാൽ ഇന്ന് ആർക്കും സ്‌ത്രീകളടക്കം പവിത്രമോതിരം ധരിക്കാം എന്ന നിലയിലായി.
കൂടാതെ ഇന്നു സ്‌ത്രീകൾക്കായുള്ള പവിത്രവളകളും പയ്യന്നൂരിലെ ജ്വല്ലറികളിലുണ്ട്‌.
വലതു കൈയുടെ മോതിരവിരലിലാണ്‌ പവിത്രമോതിരം ധരിക്കേണ്ടത്‌.
അതിന്‌ യോഗശാസ്‌ത്രപരമായ ചില കാരണങ്ങളുണ്ട്‌.
തർപ്പണം, യാഗം, പൂജ തുടങ്ങിയ കർമ്മങ്ങളിൽ സൂര്യമണ്‌ഡലത്തിനാണ്‌ പ്രാധാന്യം.
വലതുകൈ സൂര്യമണ്‌ഡലത്തെ പ്രതിനിധാനം ചെയ്യുന്നു.
പവിത്രം ധരിക്കുന്നതോടെ വലതുകൈ പരിശുദ്ധമാവുകയും പ്രസ്‌തുത കർമ്മങ്ങൾക്ക്‌ ഏറ്റവും അനുയോജ്യമാവുകയും ചെയ്യും.
ഏഴു തരത്തിലുള്ള തൂക്കത്തിലാണ്‌ പവിത്രമോതിരം ഉണ്ടാക്കി വരുന്നത്‌.
അതിൽ തികഞ്ഞ പവിത്രമെന്നു പറയുന്നതിന്‌ 39 ഗ്രാം 500 മില്ലിഗ്രാം തൂക്കമുണ്ടാവും.
ഏകദേശം 93,000 രൂപയോളം ഇതിനു വിലയാകും.
മറ്റുള്ളവയ്‌ക്ക്‌ മുക്കാൽ പവിത്രം 28.900 ഗ്രാമും (വില ഏകദേശം 70,000 രൂപാ), അര പവിത്രം 19.750 ഗ്രാമും (വില ഏകദേശം 47,000 രൂപ), കാലെ അരക്കാൽ പവിത്രം 14.450 ഗ്രാമും (വില ഏകദേശം 35,000 രൂപ), കാൽ പവിത്രം 9.650 ഗ്രാമും (വില ഏകദേശം 23,500 രൂപ), അരക്കാലെ മഹാണി പവിത്രം 7.225 ഗ്രാമും (വില ഏകദേശം 18,000 രൂപ) അരക്കാൽ പവിത്രം 4.850 ഗ്രാമും (വില ഏകദേശം 12,200 രൂപ) തൂക്കമുണ്ടാവും.
പവിത്രമോതിരം ഭൗതികമായ ശ്രേയസിനും ആത്മീയമായ വികാസത്തിനും ഒരുപോലെ ഫലപ്രദമാണെന്ന്‌ വിശ്വസിക്കപ്പെടുന്നു.
മോതിരം ധരിക്കുക വഴി ഒരു അലങ്കാരവസ്‌തു ധരിക്കുക എന്നതിലുപരി പല ആന്തരിക ശുദ്ധീകരണ പ്രക്രിയകളും സംഭവിച്ച്‌ ശരീരവും മനസും ആരോഗ്യപ്രദമായി തീർന്ന്‌ ആത്മീയ ഗുണവും മന:ശാന്തിയും കൈവരുമെന്നാണ്‌ കരുതപ്പെടുന്നത്‌.
അവലംബങ്ങൾ ↑ ↑ {{ cite web }} : Check date values in: | accessdate= ( help ) പുറംകണ്ണികൾ പയ്യന്നൂർ പവിത്രമോതിരത്തിന്റെ നിർമ്മാതാക്കൾ എന്നവകാശപ്പെടുന്നവരുടെ വെബ്സൈറ്റ് ജന്മഭൂമി
പയ്യന്നൂർ പുഴ ഇംഗ്ലീഷ് വിലാസം https://ml.wikipedia.org/wiki/Perumba_River
പെരുമ്പ പുഴ, പെരുമ്പുഴ, പെരും പുഴ,  പെരുവാമ്പപ്പുഴ, വണ്ണാത്തിപുഴ എന്നീ പേരുകളിലും പയ്യന്നൂർ പുഴ അറിയപ്പെടുന്നു.
51 കിലോ മീറ്റർ ദൈർഘ്യമുള്ള ഈ നദി കവ്വായി കായലിൽ പതിക്കുന്നു.
ബി.സി.ഒന്നാം ശതകം മുതൽ ഏ.
ഡി മൂന്നാം ശതകം വരെ എന്നു കരുതപ്പെടുന്ന തമിഴ് സംഘകാലത്ത്
പെരും കാനം എന്നാണ് പെരും പുഴ വിളിക്കപ്പെട്ടിരുന്നത്.
പഴയ മലയാളത്തില് കാനം എന്നാല് പുഴ എന്നായിരുന്നു അര്ത്ഥം.
ഉപനദികൾ വണ്ണാത്തി പുഴ (പാണപ്പുഴ എന്നും അറിയപ്പെടുന്നു) പാങ്ങടം തോട് / കല്ലം തൊട്ടി ഇവയും കാണുക കവ്വായി കായൽ പാലത്തിര പുഴ പുതിയ പുഴ പേരാപുഴ പെരുമ്പ പുഴ ചങ്കുരിചാൽ ഉളിയത്ത് കടവ് കണ്ടൽക്കാടുകൾ ഒളവറപുഴ ഇവയും കാണുക വളപട്ടണം പുഴ കുപ്പം പുഴ നീലേശ്വരം പുഴ കാര്യങ്കോടു പുഴ രാമപുരം പുഴ കാവേരി പുഴ
നോ പെയിൻ ലേബർ ഡെലിവറി - ഗ്ലോബൽ ഹെൽത്ത് ഇനിഷ്യേറ്റീവ് ഇംഗ്ലീഷ് വിലാസം https://ml.wikipedia.org/wiki/No_Pain_Labor_%26_Delivery_%E2%80%93_Global_Health_Initiative എൻപിഎൽഡി-ജിഎച്ച്ഐ ലോഗോ
ചൈനയിലെ അനാവശ്യമായി ഉയർന്ന സിസേറിയൻ ഡെലിവറി നിരക്കും ന്യൂറക്സിയൽ ലേബർ അനാലിസിയയുടെ മോശം ഉപയോഗവും തിരുത്തുന്നതിൽ ശ്രദ്ധ കേന്ദ്രീകരിക്കുന്ന ഒരു ലാഭേച്ഛയില്ലാത്ത സ്ഥാപനമാണ് നോ പെയിൻ ലേബർ ഡെലിവറി - ഗ്ലോബൽ ഹെൽത്ത് ഇനിഷ്യേറ്റീവ് ( NPLD-GHI ; 无痛分娩中国行 ) .
2006-ൽ ആണ് ഈ പ്രോഗ്രാം സ്ഥാപിതമായത്.
ചൈനയിലെ സ്ത്രീകളെയും അവരുടെ ആരോഗ്യ പരിരക്ഷാ ദാതാക്കളെയും ബോധവത്കരിക്കുന്നതിനായി രൂപകല്പന ചെയ്ത നോ പെയിൻ ലേബർ ആൻഡ് ഡെലിവറി - ഗ്ലോബൽ ഹെൽത്ത് ഇനിഷ്യേറ്റീവ് (എൻപിഎൽഡി-ജിഎച്ച്ഐ), 2006 ൽ നോർത്ത് വെസ്‌റ്റേൺ യൂണിവേഴ്‌സിറ്റി ഫെയ്ൻബെർഗ് സ്‌കൂൾ ഓഫ് മെഡിസിനിലാണ് ആരംഭിക്കുന്നത്.
2008-ലെ ആദ്യ ട്രിപ്പിന് ശേഷം, 2016-ഓടെ യുണൈറ്റഡ് സ്റ്റേറ്റ്സ്, ബെൽജിയം, കാനഡ, ജർമ്മനി, ഇസ്രായേൽ, ചൈന എന്നിവിടങ്ങളിൽ നിന്ന് 500 സന്നദ്ധപ്രവർത്തകർ എൻപിഎൽഡി-ജിഎച്ച്ഐ-ൽ പങ്കെടുത്തു.